Evold Oskar Alexander Kuhlefelt

Evold (Evald) Oskar Alexander Kuhlefelt (5. maaliskuuta 1828 Mäntsälä – 29. tammikuuta 1891 Helsinki) oli suomalainen juristi ja  valtiopäivämies. 

Kuhlefeltin vanhemmat olivat tilanomistaja, kapteeni Karl Ferdinand Kuhlefelt ja Antoinette Elisabet Munck ja puolisot vuodesta  1859 Anna Henrietta Wasenius (k. 1866) ja vuodesta 1867 Katarina Karolina Wik (k. 1883). Kuhlefelt tuli ylioppilaaksi 1848 ja suoritti tuomarintutkinnon 1854 ja kameraalitutkinnon 1856. Valmistuttuaan  hänestä tuli Turun hovioikeuden ylimääräinen notaari 1854 ja sitten senaatin talousosaston ylimääräinen kamarikirjuri 1856, prokuraattorintoimituskunnan kopisti 1859, kansliatoimituskunnan kopisti 1861 ja kanslisti 1865. Laukaan kihlakunnan kruununvoutina  Kuhlefelt toimi 1870–1874 ja tilanomistajana Siuntiossa 1875–1878. Valtiopäiväedustaja hän oli aatelissäädyssä 1867.Yrjö Kotivuori, Ylioppilasmatrikkeli 1640–1852:  Evold Oskar Alexander Kuhlefelt. Verkkojulkaisu 2005. Viitattu 24.11.2020.Adelswapen-Wiki: Adliga ätten Kuhlefelt nr 330, taulu 11. Viitattu 24.11.2020.  

Evold Oskar Alexander Kuhlefeltin veli oli alikapteeni, valtiopäivämies Johan August Ferdinand Kuhlefelt.

Lähteet

Luokka: Suomalaiset juristit
Luokka: Suomalaiset aateliset
Luokka: Suomalaiset virkamiehet
Luokka: Suomen suuriruhtinaskunnan aatelissäädyn valtiopäivämiehet
Luokka:Vuonna 1828 syntyneet
Luokka:Vuonna 1891 kuolleet